РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 31

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

1 ноември 2017 г.
/сряда – 14,00 часа/

Днес, 1 ноември 2017 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА

АТАНАСКА ДИШЕВА
БОРЯНА ДИМИТРОВА
ДРАГОМИР КОЯДЖИКОВ
КРАСИМИР ШЕКЕРДЖИЕВ

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДКВСС“,  дирекция „Правна“; Емилия Петкова – главен експерт в отдел „САОД“, дирекция „ИТСС“.

След обсъждане на предварително обявения дневен ред и станалите разисквания,
КОМИСИЯ „СЪДЕБНА КАРТА, НАТОВАРЕНОСТ
И СЪДЕБНА СТАТИСТИКА“
Р Е Ш И:
1. Включва, като точка 6 към дневния ред следната допълнителна точка: Информация във връзка с изпълнението на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, изпълняван от ВСС по Оперативна програма „Добро управление“ 2014-2020.
2. Кани г-жа Гергана Мутафова - член на ВСС, в качеството й на определена за ръководител на проекта, да изложи накратко информацията, с която иска да запознае комисията.

	ПО ДНЕВНИЯ РЕД: 

1. ОТНОСНО: Обсъждане на промени във Вътрешните правила за работа на Комисия „СКНСС“ към СК на ВСС, действащи към момента.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема единодушно действащите Вътрешни правила за работа на комисия „СКНСС“ към СК на ВСС със следните изменения:
- в точка 4 – след думата „председател“ се добавя „и заместник-председател“.
- в точка 7 – вместо 11 часа става 14.00 часа;
1.2. Избира за зам.-председател на комисията г-жа Атанаска Дишева.
1.3. Променените Вътрешни правила за работата на комисията да се публикуват на интернет страницата на ВСС в раздела на комисията.

2. ОТНОСНО: Обсъждане на решение във връзка с § 11, ал. 1 от Правилата за оценка на натовареността на съдиите въз основа на приетия Анализ на данните, събрани чрез Системата за изчисляване на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Предложение за решение по смисъла на § 11 от Правилата за оценка на натовареността на съдиите ще бъде формулирано след провеждане на посещения в районни, окръжни и административни съдилища за запознаване на място с процеса на разпределяне на дела и процеса на ръчно въвеждане на данни в СИНС по различни видове дела.
2.2. Определя първоначален график за провеждане на посещения, както следва:
- на 07.11.2017 г., вторник – в София-град;
- на 08.11.2017 г., сряда – в районните съдилища в Перник, Радомир и Брезник, в Окръжен съд Перник и Административен съд Перник.
2.3. Да се поиска от Инспектората към ВСС справка относно констатираните проблеми във връзка с натовареността на съдиите при извършваните планови проверки.

3. ОТНОСНО: Обсъждане на правила за избор на постоянни работни групи по отделните материи дела: 1) за мониторинг на приложението на Правилата за оценка на натовареността на съдиите; 2) за предложения за решаване на проблемите на натовареността.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Отлага обсъждането за следващо заседание на комисията.

4. ОТНОСНО: Обсъждане на принципно решение при разглеждане на искания за откриване на нови щатни бройки за съдии във връзка с приложението на Правилата за оценка на натовареността на съдиите.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

При разглеждане на искания за откриване на нови щатни бройки за съдии ще се ползват статистическите данни до приемане на решение по смисъла на §11, ал. 1 от Правилата за оценка на натовареността на съдиите.

5. ОТНОСНО: Обсъждане на писмо с вх. № 07-04-646/17.10.2017 г. от председателя на Националния статистически институт относно регулярно предоставяне на данни и метаданни за 2016 г. за броя на съдиите по пол и други данни за дейността на съдилищата в страната по искане на Статистическата служба на Европейската комисия /Евростат/ и Службата на ООН за наркотиците и престъпността /UNODC/.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. Възлага на отдел „Статистически анализ и обработка на данни“ към дирекция „Информационни технологии и съдебна статистика“ (САОД) в администрацията на ВСС да попълни данните в предоставените от НСИ въпросници, след което да ги представи на комисията в следващо заседание .
5.2. Изпраща решението на отдел САОД, за сведение и изпълнение.

6. ОТНОСНО: Информация във връзка с изпълнението на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, изпълняван от ВСС по Оперативна програма „Добро управление“ 2014-2020.

Комисията изслуша г-жа Гергана Мутафова, която представи информация във връзка с проведена на 31.11.2017 г. среща с представители на Управляващия орган на ОПДУ. На срещата е обсъждан текущият статус и движение на обществените поръчки по проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, както и е изразено притеснение от страна на представителите на УО на ОПДУ, че забавянето по проекта сериозно ще попречи за цялостното изпълнение на оперативната програма.
Г-жа Мутафова се ангажира пред членовете на комисията, че за следващо заседание ще представи на вниманието им в писмена форма идеята и виждането й по отношение на управлението на проекта, както и ще направи предложение за конкретно съдействие от страна на комисията, като ресорна в областта на същинските дейности, предвидени за изпълнение по проекта.

След изслушване на г-жа Гергана Мутафова,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

6.1. Изразява съгласие да окаже подкрепа на г-жа Гергана Мутафова при евентуални предложения от нейна страна към Пленума на ВСС, свързани с управлението на проект „Създаване на модел за оптимизация на съдебната карта на българските съдилища и прокуратури и разработване на Единна информационна система на съдилищата“, изпълняван от ВСС по Оперативна програма „Добро управление“ 2014-2020.
6.2. Предлага на г-жа Гергана Мутафова да предостави на комисията в писмена форма своите конкретни предложения.

ПРЕДСЕДАТЕЛ
						НА КСКНСС:             /П/
ДАНИЕЛА МАРЧЕВА